31P NMR spektrum komplexu RhCl(PPh3)3 (Wilkinsonovho katalyzátora) v toluéne. Okrem 31P-31P interakcie medzi dvoma typmi fosfánových centier je prítomná i interakcie 103Rh-31P. Štandardom pre chemický posun je 85% H3PO4.
**Fosforová nukleárna magnetická rezonančná spektroskopia** alebo **31P NMR spektroskopia** (často len ako **31P NMR**) je spektroskopická metóda analytickej chémie, ktorá využíva nukleárnu magnetickú rezonanciu na štúdium organických zlúčenín, ktoré obsahujú fosfor. Fosfor sa bežne nachádza v organických zlúčeninách a koordinačných komplexoch (v podobe fosfánov), vďaka čomu je užitočné merať 31P NMR spektrá. 31P NMR spektroskopia meraná v roztoku je jedna z bežnejších NMR techník, pretože fosfor je monoizotopický prvok (teda 100 % jadier fosforu je 31P) a jeho jadro má relatívne vysoký gyromagnetický pomer. Okrem toho má jadro 31P spin ½, takže je tieto spektrá relatívne jednoduché interpretovať. Jediné ďalšie jadrá, ktorú sú aktívne v NMR, majú spin ½, sú vysoko senzitívne a monoizotopické (alebo aspoň takmer) sú 1H a 19F.

Vlastnosti
----------

Gyromagnetický pomer je asi 40,5 % pomeru 1H, takže signály 31P NMR sú pozorované pri 202 MHz na 11,7 Tesla magnetoch (používaných pre 500 MHz 1H NMR merania). Štandardom pre chemický posun je 85% kyselina fosforečná (H3PO4), ktorej sa prisudzuje posun 0, pričom potom kladný posun predstavuje slabšie pole/hyššie frekvencie. Kvôli nekonzistentnmu nukleárnemu Overhauserovmu efektu nie je možné použiť integrály na určenie počtu jadier. Zvyčajne sa spektra zaznamenávajú bez interakcie s protónmi.

Dohody, ktoré platia pre 31P NMR (a iné jadrá), sa zmenili v roku 1975, odkedy sa zmenilo znamienko chemického posunu: „Bezrozmerné škály by mali byť definované s kladnými hodnotami v smere vyššej frekvencie (slabšieho poľa)." Články spred tohto roku teda majú zvyčajne opačné znamienko.

Použitie
--------

31P NMR sa využíva na určovanie štruktúry novo pripravených látok obsahujúcich fosfor, umožňuje využitie 31P NMR parametrov na určenie konfigurácie látok pomocou NMR spektier meraných v roztoku aj v kvapalných kryštáloch. Meranie v kvapalných kryštáloch poskynuje navyše informáciu o dipolárnych interakciách, ktoré v roztoku nemožno pozorovať, pretože sú rýchlymi reorientáciami molekúl spriemerované k nule.[chýba zdroj]

### Biomolekulárne použitie

31P NMR spektroskopia sa bežne používa na štúdium fosfolipidových dvojvrstiev v prirodzených podmienkach. Analýza 31P NMR spektier lipidov umožňuje zisk mnohých informácií o tvorbe a tvare dvojvrstiev, fázových premenách (gélový fáza, fyziologický tekutý kryštál, nedvojvrstvové fáze...), orientácií a dynamike lipidov a elastických vlastnostiach čistých lipidových dvojvrstiev a zmeny pri naviazaní bielkovín a iných biomolekúl.

### Diagnostika

31P NMR možno použiť na diagnosticku rôznych porúch a chorôb, napríklad McArdleovej choroby alebo nádorov mozgu.

Poznámky
--------

1. ↑  Jadrá 89Y, 103Rh a 169Tm sú takisto monoizotopické a majú spin ½, ale majú veľmi nízke magnetogyrické pomery.

Referencie
----------

1. ↑  HARRIS, Robin Kingsley; MANN, Brian E.. *NMR and the periodic table*. [s.l.] : [s.n.]. ISBN 0123276500. S. 13.
2. 1 2  Roy Hoffman. *31Phosphorus NMR* [online]. Hebrew University, 2007. Dostupné online.
3. ↑  IUPAC 1975 Presentation of NMR data for publication in chemical journals - B. conventions relating to spectra from nuclei other than protons
4. ↑  Dubinnyi MA; Lesovoy DM; Dubovskii PV. Modeling of 31P-NMR spectra of magnetically oriented phospholipid liposomes: A new analytical solution. *Solid State Nucl Magn Reson*, Jun 2006, s. 305–311. DOI: 10.1016/j.ssnmr.2005.10.009. PMID 16298110. [nefunkčný odkaz]Šablóna:Cbignore
5. ↑  RADDA, George K.. *Control of bioenergetics: from cells to man by phosphorus nuclear-magnetic-resonance spectroscopy* [online]. Biochemical Society Transactions, [cit. 2023-12-23]. Dostupné online.
6. ↑  SOLIVERA, Juan; CERDÁN, Sebastián; PASCUAL, José María. Assessment of 31 P‐NMR analysis of phospholipid profiles for potential differential diagnosis of human cerebral tumors. *NMR in Biomedicine*, 2009-07, roč. 22, čís. 6, s. 663–674. Dostupné online [cit. 2023-12-23]. ISSN 0952-3480. DOI: 10.1002/nbm.1387. (po anglicky)

Zdroj
-----


|  |  |
| --- | --- |
| Portal | Chemický portál |

*Tento článok je čiastočný alebo úplný preklad článku Phosphorus-31 nuclear magnetic resonance na anglickej Wikipédii.*